Egyiptomban (is) betiltották az Exodust | Szombat Online
CímlapHírek - lapszemleEgyiptomban (is) betiltották az Exodust
A Ridley Scott rendezésében, Christian Bale főszereplésével készült Exodus az Ószövetség második könyvének feldolgozása; 140 millió dollárból forgatták, és eddig 107 millió dolláros jegybevételre tett szert.
A BBC az egyiptomi cenzori hivatal vezetőjét idézi, aki szerint a filmben elsősorban a piramisok megépítésének ábrázolásával van baj. A történetben, amely arra az időre koncentrál, amikor Mózes a Vörös-tengert kettéválasztva kivezeti népét Egyiptomból, zsidó rabszolgákkal építtetik meg a hatalmas síremlékeket, holott úgy tartják, hogy már ezer évvel a kivonulás előtt nekiláttak a piramisok megépítésének.
A film betiltása, amelyre egyébként a premier előtt egy nappal Marokkóban is sor került, egyáltalán nem meglepő fordulat a két muszlim országban, hiszen a szintén bibliai alakot ábrázoló Noé című filmnek is hasonló sorsa volt, több közel-keleti országban nem engedélyezték a vetítését.